Ο **Θάνος Ολύμπιος** είναι Έλληνας τραγουδιστής, συνθέτης και μουσικολόγος. Γεννήθηκε στο Μαρούσι Αττικής.

Σπουδές
-------

Είναι πτυχιούχος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών με μεταπτυχιακό, κατέχει πτυχίο κλασσικού πιάνου καθώς και πτυχία ανωτάτων θεωρητικών σπουδών μουσικής: Αρμονίας, Αντίστιξης και Φούγκας. 

Παίζει κλασσικό πιάνο, αρμόνιο και κιθάρα.

Δισκογραφία
-----------

Το 2013 κυκλοφόρησε ο πρώτος δίσκος του Θάνου Ολύμπιου με τίτλο ''Διαδρομές'' , όπου έχει ερμηνεύσει τραγούδια γνωστών καταξιωμένων δημιουργών όπως οι (με αλφαβητική σειρά): Σαράντης Αλιβιζάτος, Νινή Ζαχά, Μίκης Θεοδωράκης, Μανώλης Καραντίνης, Αντώνης Μιτζέλος, Χρύσανθος Μουζακίτης, Θανάσης Πολυκανδριώτης, Βασίλης Πάτσιος, Γιάννης Τζουανόπουλος καθώς και ένα ντουέτο με την τραγουδίστρια Πετρή Σαλπέα (έξι εξ' αυτών σε πρώτη εκτέλεση και τέσσερ σε επανεκτέλεση).

Το 2016 κυκλοφόρησε από την εφημερίδα Ελεύθερος Τύπος ο δεύτερος του δίσκος με καινούριες συνθέσεις του Μίμη Πλέσσα. Ο δίσκος. που ονομάζεται ''Διάφανος σταυρός''  και έγινε πλατινένιος  , περιέχει 10 τραγούδια όπου την καλλιτεχνική επιμέλεια, τις ερμηνείες πιάνου, καθώς και τις περισσότερες ενορχηστρώσεις επιμελήθηκε ο Μίμης Πλέσσας. Στίχους υπογράφουν οι Λευτέρης Παπαδόπουλος, Λουκίλα Καρρέρ, Δημήτρης Κωνσταντάρας, Μάκης Τριανταφυλλόπουλος, Ιφιγένεια Γιαννοπούλου, Σταύρος Σταύρου και Κώστας Παπαπέτρου. Στο άλμπουμ συμμετέχουν και οι τραγουδίστριες Δέσποινα Ολυμπίου και Ραλλία Χρηστίδου μέσα από δύο ντουέτα μαζί του. 

Το 2017, ένα χρόνο πριν φύγει από τη ζωή ο στιχουργός-ποιητής Μάνος Ελευθερίου, είχε εμπιστευθεί στον Θάνο Ολύμπιο τα καινούρια του τραγούδια για τη τρίτη ολοκληρωμένη δισκογραφική δουλειά του. Το πρώτο από αυτά με τίτλο ‘’Έρωτες που έγιναν θηρία’’ σε μουσική του Χρύσανθου Μουζακίτη κυκλοφόρησε τον Ιούλιο του 2017 , ενώ το δεύτερο τραγούδι με τίτλο ‘’Με κιμωλία έγραψα’’ σε μουσική επίσης του Χρύσανθου Μουζακίτη κυκλοφόρησε τον Ιουνιο του 2018  και ήταν το τελευταίο τραγούδι που κυκλοφόρησε εν ζωή του Μάνου Ελευθερίου. 

Έκτοτε, αφού έκανε μια αποχή ενός έτους, κυκλοφόρησε τρία ακόμα νέα τραγούδια σε στίχους του, το ‘’Φαροφύλακες’’ σε μουσική Χρύσανθου Μουζακίτη , το ‘’Πεσμένος ακροβάτης’’ σε μουσική Μίμη Πλέσσα  και πρόσφατα το ‘’Μυστική φωτιά’’ σε μουσική του ίδιου του Θάνου Ολύμπιου .

Το 2020, κυκλοφόρησε δύο ακόμα τραγούδια. Το πρώτο από αυτά, με τίτλο ‘’Αν με χρειαστείς’’, συμπεριλήφθηκε στο cd ‘’Αντιστεκόμαστε’’ του Μανώλη Βελιτσιάνου που κυκλοφορεί από την δισκογραφική ‘’Καθρέφτης’’. Το δεύτερο τραγούδι, με τίτλο ‘’Ο έρωτας τα κάνει αυτά’’, σε μουσική του Νίκου Καπλάνη και στίχους της Μαρίας Κολιού, κυκλοφόρησε σε digital single.

Το 2021 κυκλοφόρησε το digital single ‘’Έτρεχα’’ σε μουσική Γιώργου Συκιανάκη & Θάνου Ολύμπιου και σε στίχους Χρήστου Κατσάνη & Θάνου Ολύμπιου.

Παραπομπές
----------

1. ↑  Goniotakis, Michalis (5 Απριλίου 2020). «ΘΑΝΟΣ ΟΛΥΜΠΙΟΣ: "Στη ζωή πρέπει να είσαι προετοιμασμένος να αντιμετωπίσεις την επιτυχία αλλά και την αποτυχία"». *Polis Magazino*. Ανακτήθηκε στις 17 Απριλίου 2020.
2. ↑   *Διαδρομές*, ανακτήθηκε στις 2020-04-17
3. ↑  «Μίμης Πλέσσας Διάφανος Σταυρός - Αναζήτηση Google». *www.google.com*. Ανακτήθηκε στις 17 Απριλίου 2020.
4. ↑  Τσαρδάκης·ΜΟΥΣΙΚΗ·Απρ 8, Χρήστος· Read·0, 2016·1 Min (8 Απριλίου 2016). «Πλατινένια η νέα δισκογραφική δουλειά των Μίμη Πλέσσα και Θάνου Ολύμπιου | Mikrofwno.gr». Ανακτήθηκε στις 17 Απριλίου 2020.
5. ↑  «Μίμης Πλέσσας & Θάνος Ολύμπιος: Πλατινένιος ο νέος δίσκος τους!». *tralala.gr*. 13 Απριλίου 2016. Ανακτήθηκε στις 17 Απριλίου 2020.
6. ↑  Αβραμίδου, Μαρία. «Θάνος Ολύμπιος – "Έρωτες που Έγιναν Θηρία" | MusicCorner.gr» (στα Αγγλικά). Ανακτήθηκε στις 17 Απριλίου 2020.
7. ↑  Ogdoo.gr. «Θάνος Ολύμπιος - «Με κιμωλία έγραψα»». *www.ogdoo.gr*. Ανακτήθηκε στις 17 Απριλίου 2020.
8. ↑  «Ο Θάνος Ολύμπιος επιστρέφει με νέο τραγούδι σε στίχους του Μάνου Ελευθερίου». *Η Πόλη Ζει*. 12 Ιουλίου 2019. Αρχειοθετήθηκε από το πρωτότυπο στις 22 Σεπτεμβρίου 2020. Ανακτήθηκε στις 17 Απριλίου 2020.
9. ↑  Ogdoo.gr. «Ο Θάνος Ολύμπιος επιστρέφει με νέο τραγούδι σε στίχους του Μάνου Ελευθερίου». *www.ogdoo.gr*. Ανακτήθηκε στις 17 Απριλίου 2020.
10. ↑  admin. «Θάνος Ολύμπιος – "Πεσμένος ακροβάτης" | MusicCorner.gr» (στα Αγγλικά). Ανακτήθηκε στις 17 Απριλίου 2020.
11. ↑  «Θάνος Ολύμπιος & Banda del Sol «Μυστική φωτιά» (video) | Web Music Radio». Ανακτήθηκε στις 17 Απριλίου 2020.
12. ↑  «Μανώλης Βελιτσιάνος: "ΑΝΤΙΣΤΕΚΟΜΑΣΤΕ" – Νέο διπλό CD | Web Music Radio». Ανακτήθηκε στις 30 Ιανουαρίου 2022.
13. ↑  «Ο Έρωτας τα κάνει αυτά – Θάνος Ολύμπιος (Lyric Video) | Web Music Radio». Ανακτήθηκε στις 30 Ιανουαρίου 2022.
14. ↑  Καραμπάρης, Δημήτρης. «RadioParis - Θάνος Ολύμπιος - Έτρεχα». *RadioParis* (στα Αγγλικά). Ανακτήθηκε στις 30 Ιανουαρίου 2022.